Quaderns d'Investigació d'Alaquàs felicita a l'Ajuntament d'Alaquàs per l'adquisició del Castell-Palau
30/01/2003 11:15:00

# Quaderns d'Investigació d'Alaquàs felicita a l'Ajuntament d'Alaquàs per l'adquisició del Castell-Palau

*   30/01/2003 11:15:00
*   [Imprimir](#)
*   Compartir
*    https://www.alaquas.org/documento.asp?id\_do=8380

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8380%2F0&title=Ajuntament%20d%27Alaqu%C3%A0s.%20Premsa.Quaderns%20d%27Investigaci%C3%B3%20d%27Alaqu%C3%A0s%20felicita%20a%20l%27Ajuntament%20d%27Alaqu%C3%A0s%20per%20l%27adquisici%C3%B3%20del%20Castell-Palau)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8380/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8380/8380_Form_4.jpg)](https://www.alaquas.org/ficheros/documentos/2003/2/8380/8380_Form_10.jpg "<a href='https://www.alaquas.org/ficheros/documentos/2003/2/8380/8380_Form_10.jpg' target=_blank><i class='fa fa-external-link' aria-hidden='true'></i>.Quaderns d'Investigació d'Alaquàs felicita a l'Ajuntament d'Alaquàs per l'adquisició del Castell-Palau</a>")

Aquesta publicació d'Alaquàs realitza articles d'investigació sobre el castell des de l'any 1983

Quaderns d'Investigació d'Alaquàs, col·lectiu de caràcter històric i cultural del qual formen part historiadors que treballen i divulguen la història del poble, ha acordat fer pública la seua felicitació, i el seu suport, a l'Ajuntament per l'adquisió del castell-palau renaixentista que ha fet recentment a través d'un procés expropiatori.

Diversos membres de Quaderns, al llarg dels vint-i-dos anys de la seua existència i a través del llibre editat cada any, han publicant articles d'investigació sobre el Castell-Palau. El primer estudi és de l'any 1983, un treball sobre els taulells del segle XV. En anys successius es publicaren altres treballs sobre l'enteixinat i els taulells del Castell-Palau dels segles XVI al XIX; sobre la inscripció romana que hi ha al vestíbul, de M. C. Santa Domínguez; o unes notes històriques de Rafael Roca Ricart. Tots aquests treballs han propiciat, al llarg dels darrers vint anys, un major coneixement del recinte generant entre els veïns una sensibilitat creixent pels signes històrics que marquen la identitat del poble. La publicació tots els anys d'un llibre amb diversitat d'articles facilita l'oportunitat de vincular els treballs d'investigació dels joves universitaris amb la realitat del seu municipi.

Quaderns d'Investigació d'Alaquàs abasta estudis i documents que recuperen la memòria col·lectiva, gràfica i històrica d'Alaquàs com a poble. Treballs diversos relacionats amb la història, la geografia, el lèxic d'alguns oficis típics, l'onomàstica, els llinatges i malnoms, la sociolingüística, les festes populars, les tradicions, etc.. El contingut d'un dels molts llibres de Quaderns pot tindre temes dispars, però tots tenen en comú i es caracteritzen pel fet de tindre una part dedicada a la història gràfica: un valuós arxiu de fotografies antigues.

Actualment, el col·lectiu de Quaderns d'Investigació està preparant  una publicació sobre aspectes biogràfics del que durant molts anys fou director de la banda de música, el mestre Medina, al temps que prepara els treballs del que serà la propera edició del llibre que, com és habitual, veurà la llum en setembre, durant les festes patronals del poble.